張希稷

張希稷（），字-{于}-田，山東青州府高苑縣人，軍籍，明朝政治人物。

 生平 
嘉靖二十八年（1549年）己酉科山東鄉試第四十二名舉人。嘉靖三十八年（1559年）中式己未科會試第二百九十名，三甲第一百八十三名進士。四十年任钱塘县知县。四十四年調鄢陵县。升大理寺评事，歷右寺副，隆慶四年（1570年）二月升任山西僉事，五年八月因太原府囚越狱，夺俸一月。六年十一月升本省右參議、仍兼僉事，管理威平井朔等衛所城堡，仍管冀北分守道、懷應等處州縣兼理兵備四庫全書本《山西通志·卷七十九》：張希稷，進士，隆慶時歴任僉事、右㕘議，山東高苑人。。萬曆三年（1575年）十月，直隸巡按御史陳文衡論劾張希稷貪酷事跡，應照不及例降調，神宗認為貪酷者得調，何以示懲罰，將張希稷革職。

 家族 
曾祖張士舉；祖父張盤；父張珝（1480年-1539年），字淑玉，别号甘泉明誥贈奉政大夫戶部廣東清吏司郎中從祀鄉賢張公配崔宜人董宜人合葬墓誌銘賜進士第朝議大夫山西等處承宣布政使司分守冀北道奉敕兼理兵備右參議前大理寺副不肖男張希稷撰 賜進士第中憲大夫陝西等處提刑按察司副使奉敕整飭神木兵備前戶部廣東清吏司郎中不肖男張希召書父讳珝，字淑玉，别号甘泉。先世有爵万户者，相传为汉留侯子房后。遡自汉唐来为邑人，今先茔不辨世代，坟垒垒，其名讳自五世祖仲安以上无传焉。仲安已为元人。先是别有二茔，一在东，则仲安近世先代；一在先茔右，即为万户茔也。我族累世相沿，作佛事必诣东，西茔招魂，至今未改，是徵也。但名讳寥寥无述，悲夫。仲安生从礼，我朝开国册名也，乃我父之曾大父，潜德务农，配信氏、王氏，生子三，长鹏飞，次士恭，次士举。士举配巩氏、王氏，未有子。会通州军缺伍，二兄曰，弟当往。涕泣以女赘韩郎，易名而行。后生五子，长曰富，字子富；次纪，子贵；次荣，子荣；次侃，子华；次盘，子元。子元不学而性与天合，至孝友，睦族笃亲，旧好施予，屡贷托空者，予之不厌也。邑南孝妇、小清二河，每秋深水，寒时涉者艰甚，公恻然，尽出所有，木千余株，为剏两桥，自是无复病涉者。今百余年矣。当八袠时，遇例授寿官。邑侯顾公标，闽进士，严明若神，父老目为包孝肃者，躬造庐，称五老，进冠服，请御乡饮宾位，其敬慕如此，在乡人可知也。配王氏，继杨氏、王氏、周氏。杨氏生男子十，长琦，历任西乡知县；次莹，邑庠生，将应贡，卒；次瑱，山西孝义主簿；次珮，庠生，弱冠卒；次我父；次玠；次环；次；庠生，卒；次瓒；次珞，早卒。女子四，长适冯廉；次赘王升；次适吴梦麒，安州学正；次适长山李仁，新乡县丞。 我父总角时，美质，善属文。同诸兄治举子业，而风标俊雅，卓然取青紫而奋鸳鹭不难也。一日，大父梦我父飞青云，俄而坠于大陆。时阉瑾乱政，绅珮多罹祸。大父疑前梦不利于仕，不遣赴科举，曰：我将与尔瓶垒也。父亦曲顺亲意，但晨夕承欢，竟为太平处士云。当伯父宦游，诸父攻文史，余俱幼。大父出五百金，付父，不问出入，意实予之也。及诸父将析爨，从伯父文敬语我父曰：伯氏作宦十年，俸资皆公家物，若出之与众共，则弟可出前金否？则弟可自有也？父不应。析之日，大父诘伯父宦囊未有也，吾父尽出金而分之。其不私财也如此。时诸父存者七人，并赘姑，总家赀剂八券将关分之。大父曰：将住宅一券，来召吾父曰，兹与尔，吾将老于斯。又曰：两桥，我志也，尔其承之，慎毋坠。父受命惟谨。已而相继葺两桥者，终其身后。大父享年九十有三。依吾父考终焉。其底悦於亲者如此。正德戌寅贷出粟二千斛，是秋，高堤决，四境禾尽，没邑艰食。他富室仍有徵债者。父曰，斯时无所济之，已痛然矣，復责之偿乎？悉焚券。然自是家亦无复余粟矣。一日，父与子侄聚谈间，仆郭伸以索系一妇人来，并携木绵一袱，曰此盗木绵妇也。父惊顾叱仆，速解之。妇人泣曰：吾北郭郑家妇也，贫，偶犯义，不意就执也，执诸官是死，丈夫知亦是死，愿无窘我，惟甘心自尽耳。父瞿然曰：尔何尤贫而至是，吾甚怜尔也。更出米两斗，并袱绵付之，遣之归。邑人知州王仪凤闻而叹曰：此老非吾辈所易及也。青城行人楊獻可，其母与吾崔母兄弟也，质美嗜学而奔走于衣食。父曰：布衣饘粥，吾能给之，贰室可馆尔也。居二年，试于督学王浚川公，奇之。寻领嘉靖戊子乡荐，乙丑举进士，亲友咸归功吾父云。长山别业二处各腴地三顷许，晨时必躬往督之。自吾兄弟读书，骎有进益。父曰：吾将移课畊者课读矣。因以别业付二守者，为建书塾，使得专攻，题壁石以立训，其文载邑志。日课章程，每至夜分始归居室。鸡鸣复来促之起。盖十有一年，寒暑阴晴无间也。邑庠士但勤学有志者，多延于塾，使我相观切磋。如知县冯思忠、纪善何鸿渐、教谕萧鲸石滋、训导孙永寿皆是，其供亿之费，弗恤也。吾舅氏子崔士臣，自十岁养于家，如己子，为选配，寄以家事。今年七十二，有三子八孙，田庐颇能糊口，无承伊祖父之一线也。亲友贫乏者，笃交不替，但力之能为，一无所爱。里中二三恶少，狂悖幸祸，不可近。父遇之，理遣情恕各有，以服其心。彼亦敬惮，尝曰：每方忿时，见官司不肯下，惟见五老规劝则羞无所容。其和平感人心如此。环村皆枣林，冬月贫人多盗枝做□，惟势焰者不敢犯。一夕，吾再从兄天伦，遇一负枝者，诘之曰是盗吾家树也。负者曰：岂敢犯公哉？此乃折五佛林几枝耳。盖吾父行五，乡人素以五佛呼之云。先是致仕守令刘宁、石玉祥辈与吾伯父凡十人作耆德会。时父年三十，诸老曰：欲善斯燕不可无张仲也。固请以入。其见重于长老又如此。 父初配前母新城陈氏，早卒。继配母博兴陈氏，无子。时父年三十一，乃迎庶母董宜人，新城世族逵女也，三年生兄希尹。明年陈母卒，继配母崔宜人，邑旧族玉女也。父之宜家也，外和而内严，礼洽而防周。盖恩不掩义者。以是二母相处各敬爱温惠甚相欢，始终若琴瑟之静好也。崔母生希稷。董母次生希龙、希召。仅四人次第成立，然兄以疾废，希龙学未成章，希稷再试不第，希召甫入庠。噫，若是其式微也，奈何。 嘉靖十八年己亥二月廿二日，崔母见背。三月廿七日终葬事，父寻病，八月初五日父亦见背。噫，愍凶苦至是哉。逾年四月十七日葬焉。悲夫，初崔母之变也，父曰吾将改卜宅兆，尔其从我筮。先筮于卧驰原，遇小过，辞曰：亨利贞，可小事不可大事。父曰：惟送死可以当大事。玩辞未为吉。随至今茔，得履之九二，辞曰：履道坦坦，幽人贞吉。父曰：吉兆也。因以葬吾母。至是举父合葬及启前二陈母附于左焉。时□孤相视，独董母在堂，深以不能振门闾为惧，乃希稷己酉荐于乡，壬子希召亦领荐，己未希稷举进士，壬戌希召亦举进士。悲夫，惜父母之年不待，独幸董母得睹熙景二十有八年，再膺褒封，而今又背我矣。悲夫。 希尹娶大康县尹冯徵孙；希稷娶国子生杨□女，封孺人；希龙娶长山由禄女；希召娶乡耆王贵女，封宜人；孙男十一：曰灯，曰炽，希尹出。曰焯，曰燦，曰爝，俱庠生，曰焕，希稷出。曰灼，曰炉，曰煗，曰熶，希龙出。曰燧，庠生，希召出。孙女十二，一适长山徐梦周，一适信维庸，一适王乡，一适李芝，希尹出。一适鸿胪寺序班王士尚，一适长山儒士李扬休，甫半载，扬休偶病卒，女即自经以殉。巡抚御史羅鳳翔题礼部覆奉旨旌表烈妇。一适青城庠生韩孝，一尚幼，希稷出。一适冯桥，一适何海，希龙出。一适散官千户孙楠，一适青城庠生王省吾，希召出。曾孙男十一，曰蒙教，曰蒙乔，曰蒙求，曰蒙感，灯出。曰城方，燦出。曰城齐，煗出。曰有行，曰有中，曰有执，灼出。曰重庆，曰余庆，燧出。猗与将来繁衍，其瓜瓞淑，聊可擬也。曾孙女六，俱幼。 父以希召官累赠奉政大夫户部广东清吏司郎中，今又入郡邑乡贤。生于成化十六年庚子八月廿八日，距卒之日，享年六十。崔母累赠宜人，生于弘治二年己酉十一月十六日，距卒之日，享年五十一。董母累封太宜人，生于弘治己酉年正月十五日，距卒于万历三年九月廿九日，享年八十七。今卜吉，合葬于佳城云。地为龙湾之阳。时万历四年二月廿六日也。。前母陳氏；母崔氏。永感下。兄希尹；弟希龍；張希召，嘉靖壬戌进士。

子張焯、張燦、張爝、張焕。第三子张爝，万历二十二年甲午举人，官知縣。一女嫁四川副使韩一右之子韩孝。

参考文献

Category:明朝大理寺副
X
Category:明朝山西按察司僉事
Category:明朝山西布政使司參議
Category:高青县人
Category:明朝钱塘县知县
Category:明朝鄢陵县知县